Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Tere tulemast vaatama piibliõpetus- sarja "Iisrael Jumala plaanis."
Seekord räägime esimesest Jeesusesse uskuvast kogudusest.
Minuga koos on Gershon Nerel. Shalom!
Shalom! Tere tulemast!
Kuidas sündis esimene messiaanlike juutide kogudus?
Jeesuse lähimas ringkonnas oli algul 12, pärast 11 jüngrit,
kuna üks osutus reeturiks.
Pärast Issanda ülestõusmist ja taeva minemist,
jäi Jeruusalemma 12 jüngrit, kellest üks valiti liisku heites
Juudas Iskarioti asemele - see oli Mattias.
Jeruusalemmas oli veel 120 jüngrit, kelle peale langes Püha Vaim.
Nemad moodustasid esimese juudi usklike tuumiku.
Pärast Püha Vaimuga väga unikaalset ja muljetavaldavat täitumist
ning keeltes rääkima hakkamist, ühinesid selle pealtnägijad
Jeruusalemmas usklikega.
Apostlite tegude järgi ühines nendega esmalt 3000,
hiljem veel 5000 inimest.
Sellest moodustus esimene juudi usklike kogudus Jeruusalemmas.
Mis keelt sel ajal Juudamaal ja Samaarias räägiti?
Tollel nelipühal viibis Jeruusa- lemmas palju palverändureid,
mujal elavaid juute, kes tulid templit külastama.
Nad kõik rääkisid erinevaid keeli, ühiseks keeleks oli aga heebrea keel.
Näeme seda Uues Testamendis, kus räägitakse Betsata tiigist,
mis tähendab heebrea keeles 'halastuse või armu koda' -
Bethesda ehk 'beit khesda'.
Jeesuse ristil oli Tema kohta kirjutis,
mis vastavalt Johannesele ütles:
'Yeshua ha'Notsrim, melekh ha'Yehudim',
ehk 'Jeesus Naatsaretlane, juutide kuningas'.
Johannese väitel oli kirjutis heebrea, kreeka ja ladina keeles.
Luuka väitel aga kreeka, ladina ja heebrea keeles.
Heebrea keel esineb siiski keelena, mida kõik juudid mõistsid.
Uus Testament kirjutab, et pärast Püha Vaimu langemist
120 jüngri peale Jeruusalemmas, üllatusid inimesed nende ümber väga
ja tahtsid teada, mis juhtus.
Apostel Peetrus, Siimon Keefas, tõusis ja rääkis rahvahulgale
minu arusaama järgi heebrea keeles, kuna see oli juudi rahva ühiskeel.
Hiljem, kui apostel Paulust Jeruusalemmas taga kiusati,
oli tal võimalus pöörduda juutide poole Rooma tsitadelli trepil,
mainitakse konkreetselt, et ta rääkis heebrea keeles,
nende oma keeles.
Neist näidetest võime järeldada, et tol ajal räägiti heebrea keelt.
Võimalik, et heebrea keel segunes ka aramea, süüria või kaldea keelega.
Kas on võimalik võrrelda esimest messiaanlikku kogudust
esimeste messiaanlike kogudustega kaasaegses Iisraelis?
Väga huvitav on võrrelda 1. sajandi esimest juudi kogudust Jeruusalemmas
ja 20.-21. sajandi kogudust.
Nii esimest kui tänapäeva kogudust, mida nimetatakse 'kehila'ks
sõna 'kahal' ehk 'kogunema' järgi,
võib nimetada esimese põlvkonna usklikeks.
Tolleaegne kogudus oli esimese põlvkonna kogudus.
Neile ei eelnenud mingit varasemat usklike põlvkonda.
Tänapäeval on enamus meist esimene põlvkond usklikke,
kes usuvad Jeesust.
Meil pole olnud varasemaid kogudusi, traditsioone ja õpetusi.
Paljutki peab nullist alustama.
Kas esimese messiaanliku koguduse
ja tänapäeva messiaanlike koguduste vahel on mingeid erinevusi?
Üks põhiline erinevus on see,
et 1. sajandil ei olnud neil Pühakirja Uue Testamendi näol.
Neil olid suulised traditsioonid, apostlite tunnistused jne.
Täna on meil kanooniline Uus Testament,
mille pärisime ajalooliselt koguduselt,
kellele tuleb selle eest tänu avaldada.
Juudid kanoniseerisid Vana Testamendi,
paganad aga Uue Testamendi.
Tänapäeva messiaanlikel juutidel on nii Vana kui Uus Testament
ning meie usu arusaamad on kirjas Uues Testamendis,
mis on nüüdseks juba enam kui 16 sajandit kanoniseeritud.
Toimetaja: Hanna Partanen
Eestikeelne tõlge: Monika Jaaguri